ถ้าหากว่าทานยาคุมกำเนิดตรงเวลา และเป็นประจำทุกวันมาตลอดแล้ววันที่มีเพศสัมพันธ์แบบไม่ได้ป้องกัน ดื่มแอลกอฮอล์เข้าไปจะทำให้ประสิทธิภาพของยาคุมกำเนิดลดลงไหมคะ
สวัสดีค่ะยาคุมกำเนิดแบบแผงรายเดือน เป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผง ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปจากที่กล่าวมา ถ้ากินยาตรงเวลา กินต่อเนื่องทุกวัน โอกาสตั้งครรภ์ก็มีน้อยกว่า 1% ส่วนการดื่มแอลกอฮอล์เข้าไปนั้น แอลกอฮอล์มีผลต่อประสิทธิภาพของยาคุมกำเนิดได้น้อย กรณีเดียวที่อาจมีผลคือการดื่มแอลกอฮอล์มากไป จนทำให้อาเจียนออกมาภายในประมาณ 1-2 ชั่วโมงหลังกินยาคุม ซึ่งกรณีนี้จะทำให้ยาคุมเม็ดนั้นๆไม่มีประสิทธิภาพได้